text: Stole-tyve valgte det forkerte sommerhus
  09 marts 2016 kl. 05.26
  Det var kun kort tid to tyve kunne glæde sig over deres udbytte på otte designerstole fra et sommerhus i Blåvand.
  De to tyve brød tidligt i morges ind i sommerhuset og stjal otte stole og en jakke, som de kørte væk i en varevogn. Hvad tyvene ikke havde taget højde for var, at sommerhusets ejer overnattede i huset og slog alarm til politiet.
  - En af vores patruljer stoppede en varevogn med to mænd og de otte stole kort fra sommerhuset og så var det tyvetogt slut, siger vagtchef Henrik Sønderskov hos Syd- og Sønderjyllands Politi onsdag morgen til TV SYD.
  2 indbrudstyve anholdt med koster i bilen umiddelbart efter indbrud i fritidshus i Blåvand.  #politidk
  
  